Διγοξίνη

Η διγοξίνη είναι μια καρδιοτονωτική γλυκοσίδη. Θεωρείται αντιαρρυθμικό φάρμακο και η ινότροπη δράση της βρίσκει χρήση στη σοβαρή χρόνια καρδιακή ανεπάρκεια.

Μηχανισμός Δράσης
Η διγοξίνη είναι αναστολέας της αντλίας καλίου νατρίου στο μυοκάρδιο. Ως εκ τούτου, το νάτριο συσσωρεύεται ενδοκυττάρια και αναστέλλει τον αντιμεταφορέα νατρίου-ασβεστίου, που φυσιολογικά εισάγει νάτριο στο κύτταρο και αποβάλλει ασβέστιο. Αποτέλεσμα είναι η αύξηση του ενδοκυττάριου ασβεστίου, γεγονός που έχει θετικές ινότροπες συνέπειες.

Ενδείξεις (ενδεικτικά)

 * Χρόνια καρδιακή ανεπάρκεια που δεν ανταποκρίνεται σε διουρητικά και αΜΕΑ
 * Κολπική μαρμαρυγή ως φάρμακα τρίτης επιλογής, καθώς μειώνει το ρυθμό σύσπασης των κοιλιών χωρίς να επηρεάζει την αρχική αιτία της αρρυθμίας. Φαίνεται ότι η δράση αυτή οφείλλεται σε παρασυμπαθητικοτονία (που επιδρά στον κολποκοιλιακό κόμβο δυσχεραίνοντας τη μετάδοση)

Ανεπιθύμητες

 * 1) Το θεραπευτικό εύρος της διγοξίνης είναι εξαιρετικά μικρό και πλησίον των επιπέδων δηλητηρίασης. Αυτή εμφανίζεται σε οξεία ή χρόνια κατάσταση (υπερδοσολογία ή συσσώρευση αντίστοιχα) και δεν έχει ειδικά συμπτώματα (έμετος, κούραση). Η ύπαρξη μονοκλωνικού αντισώματος (Digibind) που δεσμεύει τη διγοξίνη είναι καθησυχαστική.
 * 2) Ενδιαφέρουσες ανεπιθύμητες εμφανίζονται στους πίνακες του Van Gogh: η διαταραχή της όρασης με επικράτηση του κίτρινου χρώματος και η οπτική άλως που φαίνεται διευρυμένη γύρω από πηγές φωτός.
 * 3) Ινότροπη δράση και στο γαστρεντερικό: έμετοι-διάρροια
 * 4) Συμπεριφορικές αλλαγές: Ψύχωση, παραισθήσεις, αμνησία